Da han sluttet seg til den pavelige hær skulle han i 1607 kjempe for Kirkestaten mot republikken Venezia. Men konflikten ble tidsnok løst ved diplomati. Deretter tjenestegjorde han i den spanske armé mot hertugen av Savoias styrker. Nicolò ville fortsette i kong Filipp IIs tjeneste og begav seg i 1618 til hoffet i Madrid. Etter hjemkomst til Italia fortsatte han sin militære karriere i Kirkestatens hær, og var med i kampene om Veltlin i 1624. Han ble så utnevnt av pave Urban VIII til general for de pavelige troppene i Marca d'Ancona og hadde stillingen i syv år.